Na temelju odredbe članka 78. Zakona o komunalnom gospodarstvu (˝Narodne novine˝, broj 68/18 i 110/18) te članka 36. Statuta Grada Makarske (Glasnik Grada Makarske, br. 8/18 i 14/18), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_\_\_ 2019. godine, donosi

**ODLUKU**

**o izmjenama i dopunama Odluke o komunalnom doprinosu**

U Odluci o komunalnom doprinosu (Glasnik Grada Makarske, br. 4/19) daju se slijedeće izmjene i dopune:

**Članak 1.**

U članku 9. briše se oznaka: „/m³“.

**Članka 2.**

U članku 14. stavak 2. mijenja se i glasi:

*„Obvezniku komunalnog doprinosa kojem je doneseno rješenje o izvedenom stanju, a koji nije podnio zahtjev za odgodu i/ili obročnu otplatu plaćanja komunalnog doprinosa iz članka 11. ove Odluke,* *odobrava se dodatni popust od 15% na ukupni iznos komunalnog doprinosa nakon obračuna popusta iz stavka 1. ovog članka, ako tako utvrđeni iznos komunalnog doprinosa plati jednokratno, u roku od 15 dana od dana izvršnosti rješenja o komunalnom doprinosu.“;*

U stavku 3. riječi: *„koji dospijeva devetog dana“* zamjenjuju se riječima: *“koji dospijeva šesnaestog dana“*.

**Članka 3.**

Ova Odluka o izmjenama i dopunama Odluke o komunalnom doprinosu stupa na snagu osmog dana od dana objave u Glasniku Grada Makarske.

Klasa:363-02/19-20/1

Ur.broj: 2147/01-03/3-19-6

Makarska, \_\_\_\_\_\_\_\_\_\_\_\_\_\_\_\_\_ 2019.g.

PREDSJEDNIK GRADSKOG VIJEĆA

Marko Ožić-Bebek, dr.med.

#### O b r a z l o ž e n j e

U članku 9. Odluke o komunalnom doprinosu (Glasnik Grada Makarske, br. 4/19) propisana je jedinična vrijednost komunalnog doprinosa za I. zonu u iznosu od 138,00 kn/m³, umjesto u iznosu od 138,00 kn, budući se sukladno Zakona o komunalnom gospodarstvu (˝Narodne novine˝, broj 68/18 i 110/18) komunalni doprinos za otvorene bazene i druge otvorene građevine, te spremnike za naftu i druge tekućine s pokrovom, čija visina se mijenja, obračunava množenjem tlocrtne površine građevine, izražene u četvornim metrima (m²), s jediničnom vrijednošću komunalnog doprinosa u zoni u kojoj se građevina gradi ili je izgrađena, a ne množenjem obujma, izraženog u kubnim metrima (m³), s jediničnom vrijednošću komunalnog doprinosa, kako je to slučaj za zgrade. Zbog navedenog trebalo je u članku 9. brisati tekst „/m³“.

U članku 14. rok plaćanja komunalnog doprinosa s dodatnim popustom od 15%, kod postupaka legalizacije, bilo je nužno uskladiti s člankom 10. Odluke o komunalnom doprinosu kojim je propisano da se komunalni doprinos plaća, jednokratno, u roku od 15 dana od dana izvršnosti rješenja o komunalnom doprinosu, te se dosadašnji rok od 8 dana za ostvarenje dodatnog popusta od 15 % produžuje na 15 dana, s tim da je dodano da se navedeni popust ostvaruje samo kod jednokratnog plaćanja, te da se ne odnosi na obveznike koji su zatražili odgodu i/ili obročnu otplatu plaćanja komunalnog doprinosa sukladno članka 11. Odluke.

Slijedom navedenog, predlaže se Gradskom vijeću usvajanje predložene Odluke o izmjenama Odluke o komunalnom doprinosu.

***Gradonačelnik***

***Jure Brkan, dipl.oec.***

|  |  |
| --- | --- |
|  |  |