* **PRIJEDLOG-**

**GRAD MAKARSKA**, Obala kralja Tomislava 1, Makarska, OIB: 53515145212, ( u daljnjem tekstu: Grad ili Stranka),

**i**

**ABACUS, d.o.o.,** Vrgorac, Splitska 44, OIB: 67368419477,( u daljnjem tekstu: Društvo ili Stranka),

( u daljnjem tekstu kad se spominju zajedno: Stranke)

Sklapaju slijedeću

**SUDSKA NAGODBA**

**( u daljnjem tekstu: Nagodba)**

UVODNE ODREDBE

Članak 1.

1.1.Polazeći od toga:

1. Da su u tijeku parnični postupci između Grada i Društva, Trgovački sud u Splitu, poslovni broj, kako slijedi:
2. Tužitelj Društvo protiv tuženika Grada, P-817/2013, radi predaje u posjed dijela k.č.401/2, k.o. Makarska-Makar, prikazanog i označenog brojevima: 1,2,317,9,6,15,14,13,12,11,10,16, na grafičkom dijelu dopunjenog nalaza i mišljenja stalnog sudskog vještaka geodetske struke Jurice Tomića od 12.srpnja 2016.godine;
3. Tužitelj Društvo protiv tuženika Grada, P-119/2017.radi naknade štete u iznosu od 148.892,90 kn;
4. Tužitelj Društvo protiv tuženika Grada, **P-700/16**, radi isplate iznosa od 188.496,71 kn.
5. Tužitelj Društvo protiv tuženika Grada, P-97/2014, radi naknade štete u iznosu od 2.106.567,83 EUR-au kunskoj protuvrijednosti prema srednjem tečaju Hrvatske narodne banke na dan plaćanja;
6. Da Grad i Društvo imaju sporove i da nemaju uređene imovinsko-pravne odnose glede nekih nekretnina koje se nalaze na području Grada , a koje sporove i imovinsko-pravne odnose žele Nagodbom urediti ( u daljnjem tekstu: Uređenje odnosa);
7. Da je Uređenje odnosa preduvjet pune provedbe Plana ulaganja u razvoj Grada, poglavito u uređenju prometnica na području Grada;
8. Da je Uređenje odnosa i svekolika provedba Plana ulaganja i posljedični rast i razvoj Društva u interesu Društva, ali i Grada, jer će ostvarenje Plana ulaganja u razvoj Grada rezultirati značajnim doprinosom proračunu Grada i zadovoljstvu građana;
9. Da stranke žele Uređenje odnosa te time otkloniti značajne neizvjesnosti u međusobnim odnosima koje su zapreka kvalitetnog razvoja Stranaka, okončati sporenja te urediti sva svoja međusobna prava i obveze na dobrobit Grada i Društva.

1.2. Stranke su se uzimajući u obzir gore navedene temeljne pretpostavke koje čine sastavni dio ove Nagodbe, dogovorile kako slijedi:

PREDMET NAGODBE

Članak 2.

Ovom Nagodbom Stranke u cijelosti uređuju sve svoje imovinsko-pravne odnose i rješavaju sve međusobne prijepore radi čestica Grada i čestica Društva i prostorno-planske dokumentacije.

Okončanje sudskih postupaka

Članak 3.

3.1.U pravnoj stvari **P-817/2013**., Društvo povlači tužbu i odriče se tužbe i tužbenog zahtjeva u cijelosti, a Grad se obvezuje Društvu platiti iznos od 32.657,00 kuna, u roku od 30 dana od dana potpisa ove Nagodbe;

3.2.U pravnoj stvari **P-119/2017**., Društvo povlači tužbu i odriče se tužbe i tužbenog zahtjeva u cijelosti, a Grad se obvezuje Društvu naknaditi štetu u iznosu od 143.496,71 kn i platiti parnični trošak u iznosu od 8.130,00 kn, sve u roku od 30 dana od dana potpisa ove Nagodbe.

3.3. U pravnoj stvari **P-97/ 2014**., Društvo povlači tužbu i odriče se tužbe i tužbenog zahtjeva u cijelosti, a Grad se obvezuje Društvu platiti parnični trošak u iznosu od 496.513, 63 kn u roku od 30 dana od dana potpisa ove Nagodbe.

3.4.U pravnoj stvari **P-700/16**, Društvo povlači tužbu i odriče se tužbe i tužbenog zahtjeva u cijelosti, a Grad se obvezuje Društvu platiti parnični trošak u iznosu od 11.610,00 kuna, u roku od 30 dana od dana potpisa ove Nagodbe.

Uređenje ostalih imovinsko-pravnih odnosa

Članak 4.

4.1.Grad se obvezuje platiti Društvu iznos od 250.000,00 kn radi zadržavanja projektiranje trase prometnice (na dijelu ulice Stari Velikobrdski put u Makarskoj)u predmetu : „Priključak POS-a na D 8 u Makarskoj-Procjena“ , Opis radova, sve temeljem Troškovnika/ Procjene Platea konzalting d.o.o., oznaka TKP, ožujak 2019., s kojim su Stranke upoznate i koji im je uručen.

4.2. Grad Makarska će sukladno Zakonu, propisima i svojim ovlastima pokrenuti postupak izmjene i dopune PPG Makarske, na način da se fizički dio č.zem. 401/2 k.o. Makarska Makar, koji je u vlasništvu Društva, prenamjeni iz postojećeg „ zaštitnog zelenila“ u zemljište namjene građevinsko područje unutar naselja, zona mješovite namjene.

4.3. Grad je pokrenuo postupak izmjene i dopune PPG Makarske.

4.4.Grad će građevnu dozvolu Društvu izdati/rješavati u zakonskom roku i postupku, čim Društvo Gradu podnese potpuni zahtjev za izdavanje građevne dozvole.

Članak 5.

5.1. Grad priznaje Društvu da je isključivi vlasnik dijela k.č.401/2, k.o. Makarska-Makar, u **površini od 1980 m2,**  pobliže prikazanog na skici Geodetskog ureda „Horvat- Dobrinj“ iz kolovoza 1998.godine, dok Društvo za uzvrat priznaje Gradu Makarska da je isključivi vlasnik preostalog dijela k.č.401/2, k.o. Makarska-Makar, u površni od 420 m2, a koji je stekao po osnovu ugovora o zamjeni sklopljen između Župe sv. Marka sa Gradom Makarska, dana 15.ožujka 2000.godine.

5.2 Društvo ustupa Gradu dio svoje k.č.401/2, označen brojevima 1,2,3,17,9,6,15,14,13,12,11,10,16,1na grafičkom dijelu dopunjenog nalaza i mišljenja stalnog sudskog vještaka geodetske struke Jurice Tomića od 12. srpnja 2016.godine, kao sastavnog dijela ove nagodbe, a Grad za uzvrat Društvu u istoj površini ustupa dio svoje k.č.401/2, pobliže prikazan na skici prijedloga formiranja nove građevinske čestice, označenog plavom linijom i brojevima 1,2,3,4,5,1, kao sastavnom dijelu ove nagodbe.

5.3.Društvo ovlašćuje Grad da bez njegove daljnje privole i/ili suglasnosti u zemljišnoj knjizi Općinskog suda u Makarskoj, Zemljišnoknjižni odjel Makarska ishodi prijenos i uknjižbu prava vlasništva na svoje ime i za svoju korist nekretnine iz čl.5.ove Nagodbe.

5.4.Grad daje suglasnost Društvu da u fazi projektiranja i dobivanja građ. dozvole, za slučaj da nema izravan pristup svog dijela k.č.401/2 na javnu površinu, može to ostvariti preko dijela k.č.401/2 u vlasništvu Grada.

Izjave i jamstva Stranka

Članak 6.

Stranke se obvezuju na međusobnu suradnju i svaku potrebnu pomoć u provedbi i ispunjenju svih obveza iz ove Nagodbe, poglavito pri uknjižbi prava vlasništva na nekretninama te će jedna drugoj Stranke pružiti svaku pomoć i potporu uključujući davanje izjava i na drugi način.

Članak 7.

7.1.Stranke izjavljuju i jamče da su sve izjave i jamstva navedene u ovoj Nagodbi dana u dobroj vjeri, istinita, točna i nedvosmislena na dan sklapanja ove Nagodbe.

7.2.Stranke međusobno izjavljuju i jamče da su poduzele te da će u dobroj vjeri i bez odlaganja poduzeti sve potrebne pravne i druge radnje s ciljem valjanog prihvaćanja i ispunjenja preuzetih obveza iz ove Nagodbe te da ispunjenje preuzetih obveza po ovoj Nagodbi neće dovesti do kršenja ili povrede bilo kojeg zakona, drugog propisa, ugovora ili ugovornih ograničenja na koje su se obvezale..

OPĆE ODREDBE

Cjelovitost Nagodbe

Članak 8.

Ova Nagodba sadrži potpuni i cjeloviti dogovor Stranaka, te se potpisom ove Nagodbe isključuju svi prethodni dogovori, usmeni i/ ili pisani uglavci postignuti među Strankama.

Djelomična nevaljanost- Salvatorna klauzula

Članak 9.

9.1. Ako sud ili drugo mjerodavno tijelo utvrdi da je neka odredba ove Nagodbe bila ili je postala ništetna, nevaljala ili neprovediva, izdvojiti će se iz ove Nagodbe koja će u preostalom dijelu ostati na snazi, proizvodeći pravne učinke.

9.2. Ako dođe do nevaljanosti ili neprovedivosti jedne ili više odredbi ove Nagodbe, uključujući i slučajeve iz prethodnog stavka ovog članka, Stranke se obvezuju bez odlaganja pristupiti zamjeni ništetnih, nevaljanih ili neprovedivih odredbi Nagodbe drugim odredbama Nagodbe, vodeći pri tome računa da se izmijenjenim odredbama na zakonit i dopušten način postigne ista ili približno ista svrha i/ili namjera ništetne, nevaljane ili neprovedive odredbe ove Nagodbe, imajući u vidu iskazanu namjeru i interese Stranaka.

Troškovi

Članak 10.

10.1. Svaka Stranka snosi svoje troškove nastale tijekom pripreme, sklapanja i provedbe ove

Nagodbe, izuzev obveze plaćanja PDV-a koji snosi Grad.

10.2. U znak suglasnosti i prihvaćanja svih gore navedenih prava i obveza iz ove Nagodbe, Stranke potpisuju Nagodbu.

GRAD MAKARSKA

Jure Brkan, gradonačelnik

Makarska,

ABACUS d.o.o.

Zoran Antunović, odvjetnik

Makarska,